

**Басирова Гульсум Ерболовна,**

Батыс Қазақстан облысы, Жәнібек ауданы,

 №1 мектеп – лицейі

қазақ тілі мен әдебиеті пәнінің мұғалімі

**Қараңғы қазақ көгіне, өрмелеп шығып күн болам**

**С. Торайғыровтың шығармашылығына арналған әдеби кеші**

**Мақсаты:** Сұлтанмахмұттың өмірі мен шығармашылығына тоқталу, балалық шағы, білім алу жолдары, қызметі, алдына қойған мақсатқа жету жолын үйрету. Ақын шығармалары арқылы әдеби – теориялық білімдерін, өзіндік ой пікірін жүйелі жеткізуін, ойлау, салыстыру қабілеттерін дамыту. Оқушыларды ұлттық патриотизмге, оқу-білімнің маңызын түсіне білуге, жеке тұлға ретінде қалыптасуға тәрбиелеу.

**Түрі:** әдеби кеш

**Көрнекілігі:** Сахна мерекеге сай безендіріліп, кештің тақырыбы ілінеді. Керекті құралда : үлкен экран, проектор, компьютер, үн таспа, А3 қағазы, стикерлер. кеспе қағаздар, стикерлер,көрме.

 **Тәрбиелік бағыты:** Ақыл-ой. Рух. Адамгершілік. Сезім.

**Барысы:
I.Ұйымдастыру бөлімі**:

Іс- шараға қатынасушы білім алушылардың әзірлігін бақылау, түгендеу. Сахнаға шығу реттік санын бойынша білім алушыларды дайындау. Жүргізушілер мерекелік үлгіде киінген.

**1-Жүргізуші:**  Армысыздар, құрметті оқушылар және ұстаздар!

Қазақ тілі мен әдебиеті апталығы өтіп жатыр. Соның қарсаңында өткізіліп отырған, қазақ әдебиетінің алып ұлдарының бірі «Қараңғы қазақ көгіне, өрмелеп шығып күн болам», - деп жырлаған ақынымыз Сұлтанмахмұт Торайғыровтың шығармашылығына арналған «Ер есімі ел есінде» атты әдеби кешімізді бастауға рұқсат етіңіздер.

**2- Жүргізуші:**  C.Торайғыров – қазақ тарихында ой-санасы ең қырағы, ең қанатты, ең қазыналы қайраткерлердің бірі.

**1-Жүргізуші:** - «С. Торайғыров дүниеге келген күн» видео көрсетілімі

**1- Жүргізуші:** Ақынның өмірі ұмтылыс пен ізденіске толы болды. Әлеуметтік оқиғалардың шиеленісті дәуірінде өмір сүрген ол өз заманының сыры мен қайшылықты шындығын тануға тырысып бақты. Сол жолда не қилы өмір өткелдерінен өтті. Сұлтанмахмұттың екі жасында анасы өліп, болашақ ақын жетімдік пен жоқшылықтың қасіретін бірдей көріп өседі.

**2-Жүргізуші:** Ақын халықтың қараңғылықтағы күйден шығуы үшін өнер-білімнің қажет екенін айтар ағартушылық идеяны көтереді. Өзінің бұл тақырыптағы алғашқы өлеңдерін Сұлтанмахмұт қазақ жастарына арнайды.

**Сұлтанмахмұт Торайғыровты Алаштың ардақты ақыны деп атаған**

**«Алаш» партиясының өмірге келуі**

**Бірінші Жалпықазақ съезі**

1917 жылы 21-28 шілдеде Бірінші Жалпықазақ съезінде «Алаш» атты партия құрылып, бұл съезде 14 мәселе қаралды. Осылардың ішінде ерекше атайтынымыз:

1) Мемлекет билеу түрі;

2) Қазақ облыстарында автономия;

3) Жер мәселесі;

4) Оқу мәселесі және т.б.

 **«Алаш ұраны» өлеңін аудиодиск арқылы тыңдаймыз**

**1-Жүргізуші:** Кітаптар көрмесімен таныстыру

Кітаптар көрмесімен қазақ тілі әдебиеті пәнінің мұғалімі Басирова Г. Е. таныстырады

 **« Шығамын тірі болсам адам болып»өлеңінің шығу тарихына тоқталу.**Бұл өлеңді ақын өзінің ұстазы Нұрғалиға арнаған. Өзінің досы, туысы Шайбай Аймановқа хат арқылы жолдаған. Өлең 1913 жылы жазылып, 1922 жылы Қазан қаласында «Адасқан өмір»кітабында жарияланған. С. Торайғыровтың «Шығамын тірі болсам, адам болып» өлеңіндегі лирикалық қаһарман – ақынның өзі, яғни ақынның тұлғасы танылып тұр. Ақын өз атынан сөйлей отырып, сол дәуірдегі ұрпақтың мұрат - мақсатын, арман - аңсарын, сезім - күйін жырға қосады.

**« Шығамын тірі болсам адам болып»** өлеңін оқитын Исмагулов Алишер

**2-Жүргізуші**: **«Оқу» өлеңінде** ол жас адамның оқуға деген ынтасы мен келешекке деген сенімін бейнелейді.

**«Оқу» өлеңін оқитын** Ғұбайдуллаев Алпамыс, Ахметова Дильназ

**1-Жүргізуші:«Мен қазақпын »** өлеңінде қазақ халқының тіршілігін көрші елдермен салыстыра суреттеп, оның басқалардан кейін тұрғанын көріп, күйінді.

**2-Жүргізуші:** Әрбір адамның арманы болады. С. Торайғыровтың арманы қазақ халқын ояту, білімге шақыру, қараңғылықтан шығару.

**«Арманым» өлеңі** оқитын Бейісов Есбол

**1-Жүргізуші:** Ақын табиғат лирикасына арналған өлеңдер жазды соның бірі.

 **«Гүл» өлеңі** оқитын Муханбеткали Аурела

**«Алғыс» өлеңін** оқитын Жармуханбетова Айнур

**2- Жүргізуші:** «Қамар сұлу»романы, «Кедей», «Адасқан өмір», аяқталмаған «Айтыс» деген поэмалары бар. «Кедей» поэмасында қазақ кедейінің басынан кешкен ауыр тұрмысын, тіршілік жағдайын суреттей отырып, оның өз ортасынан бөлінуін көрсетеді. «Адасқан өмір» поэмасының негізгі сарыны – қоғамдағы әділетсіздіктің, теңсіздіктің себептерін ашу және теңдік жолын іздеуге талпыну. Поэма 5 бөлімнен тұрады. Бұлардың бірі- адамның сәби шағын, 2-сі жігіт шағын, 3-сі ұлғайған тоқтаған кезін, 4-сі кәрілік кезін, 5-сі өлген мезгілін суреттейді. .

**1-Жүргізуші:** «Қамар сұлу» - өзінің тақырыбы мен мазмұны жағынан әлеуметтік роман. Жазушы қазақ әйелінің теңсіздіктегі жай-күйін роман оқиғасының негізіне алғанмен, сол арқылы өз дәуірінің қоғамдық шындығын әлеуметтік тұрғыдан талдайды. Романның негізгі идеясын Сұтанмахмұт әр қилы тағдарлар, адам бейнелері арқылы ашуға тырысады. Оның кейіпкерлері көзқарасы әр түрлі адамдардың қақтығыстары негізінде жіктеледі. Қамар, Ахмет және оларды жақтаушы Омар ұнамды кейіпкерлер ретінде танылып, жорға Нұрым, Қалтан қажы, Оспан билер жаңалыққа қарсы іс-әрекеттерімен көрінеді.

Бұл романға опера жазылған. **Е. Рахмадиев «Қамар сұлу» операсынан үзінді тыңдау**

**«Зымыран сұрақтар» стратегиясы**

1. С.Торайғыров қайда , қашан дүниеге келген? (1893жылы 29 қазанда қазіргі Көкшетау облысының Қызылту ауданында)

2. Қай газетте хатшы болып істеген? ( 1912-1913 жылдары «Айқап» журналында хатшы болып істеген.)

3. С.Торайғыровтың қандай екі романы бар? («Қамар сұлу», «Кім жазықты?»)

4. Ақын 1919 жылы қандай поэмасын жазды? («Кедей» поэмасын жазды.)

5. Ақын алғашқы өлеңін неше жаста жазған?( «Секілді өмір қысқа, жарты тұтам» 1907 жылы он жасында жазған.)

6. «Айтыс» поэмасы ұқай жылы жазылған ? ( 1919 жылы жазылған.)

7. «Қамар сұлу» романы қай жылы жазылған? (1914 жылы жазылған.)

8. 1914 – 1915 жылдары қандай роман жазылған? ( «Кім жазықты?»)

9. Сұлтанмахмұттың әкесінің шын есімі кім? Лақап аты кім? (Әубәкір, лақап аты Шоқпыт, Шоқа. Ол момын кедей болған.)

10. Ақын 1908-1910 жылдары Баянауылда қайда оқыды? (Діни медреседе оқыды.)

11. С.Торайғыров қай жылы, неше жасында қайтыс болады? ( 1920 жылы 21 мамырда 27 жасында өз үйінде (Баянауылда) сырқаттан қайтыс болады.)

Кешімізді қорытындылай келе Сұлтанмахмұт Торайғыров кім? Қандай ақын?

 Сұлтанмахмұт

 Торайғыров

Сұлтанмахмұт Торайғыров публицист, жаңашыл, ұлт үшін күрескен қайраткер, демократ, Алаштың ардақты ақыны, Абайдан кейінгі ұлы ақындарының бірі, ұлттық идеяның жыршысы

Алдарыңда стикерлер жатыр сол стикерлерге мына сұрақтардың жауаптарын жазып жұлдызға жапсырыңыз.

1. Бүгінгі әдеби кештен қандай әсер алдыңыз?
2. Мұндай әдеби кештер өткізілу керек пе?

 3. Егер сен ақынмен кездессең не айтар едің?

 4. Сұлтанмахмұт атамыз қазіргі таңда өмір сүрсе, қандай өлең жазар еді?

**1- Жүргізуші:** Әдеби кешімізді Сұлтанмахмұт атамыздың «Оқып жүрген жастарға» деген өлеңінің мына шумағымен аяқтаймыз:

**2- Жүргізуші:** Үмітпенен жоқ қуған,

Талабы алда баламыз.

Басқалар жоғын тапқанда,

Біздер қайтіп қаламыз.

Сұлтанмахмұт атамыздың артына қалдырып кеткен мұрасы ұрпақтарына орасан күн сәулесін шашып тұр. Ақынның өмірі, шығармашылығы, өлеңдері біз үшін баға жетпес құнды дүние болып қала бермек. Ақынның есімін ұрпақтары ешқашан ұмытпауы тиіс.